TV-Gids vir Maandag 14 Desember 2015
JY LEES NOU TV-Gids vir Maandag 14 Desember 2015
16:30 Op die Spyskaart (VIA):Sjef Rayno Adlam van The Sands restaurant in Sandton moet die moeilike besluit maak om te kies wie van die twee deelnemers se gereg op sy spyskaart gaan verskyn. Amori staan reg om te help.
17:30 Hier gaan ons alweer! (kykNET): Petri de Wet en sy gas hengelaar is naby Port Alfred. Petri toets vir die eerste keer die Sandblaster Baitcaster wat n aas 380 meter diep kan inskiet. Die manne land 'n paar reuse groot haaie wat ongeveer 200kg weeg.
18:00 Suidooster (kykNET): Rhafiek is in 'n toestand nadat hy uitgevind het Mymoena is Bianca se biologiese ma. Lee-Ann sit vir Ian op sy plek. Bridgette maak vrede met Mrs J en gaan kuier weer vir haar man op kantoor.
18:30 Villa Rosa (kykNET): Stef is vasberade om te keer dat Liam deel van die Villa word. Cardo vertel vir Celine meer van wat in sy kinderdae gebeur het, en Gerhard wen weer Kotie se guns, maar dan maak hy nog 'n fout.
18:30 7de Laan (SABC2): Anna sukkel om na Marko aan te beweeg. Kim besoek vir Ty in die kliniek.
19:30 Binnelanders (kykNET): Tonik is 'n miernes van bedrywighede, en Morné sal op 'n stadium moet besluit wat hy in 2016 gaan doen. At kry twee klappe op een slag, Tertius kry slegte nuus, en nog 'n hewige uitval vind plaas in die Jonker-woonstel.
20:00 Fiësta (kykNET): Daar is soveel spesiale mense wat weekliks ons program besonders maak. Ons praat van al die sterre wat die afgelope jaar ons gas-aanbieders was. Plus, jy kry die geleentheid om vir jou gewildste aanbieder van 2015 te stem.
20:00 Dominion (M-Net Edge): In die heel laaste episode word Clair geskiet, dit blyk Lucifer is toe al die tyd in Mallory, en Noma verkoop haar siel aan die duiwel om haar engelvlerkies terug te kry.
20:30 Parys Parys (KykNET): Die resessie druk en die Kleynhanse moet spaar waar hulle kan. Jan reken Elsa sal haar winkel moet toemaak - dit kos hulle net geld. Sy gee nie egter nie so maklik moed op nie en beplan 'n Franse aand.